  Майя Бывальцева Удмуртиын пуэдлы (грипплы) пумит вакцинациез 270 сюрс 165 адями ортчиз. 15-тӥ коньывуонлы пусъем лыдпусэз Роспотребнадзорлэн элькунъя управлениезлэн пресс-службаез шараяз. Прививка пуктэмъёс пӧлын 106 сюрс 32 нылпиос. Чаклам радлыкъя эмчиос нылпи садэ ветлӥсьёслы, школаын, колледжын, вузын дышетскисьёслы, секытэн кышномуртъёслы, пенсионеръёслы, куд-ог огазеяськонъёсын тыршисьёслы но льготникъёслы прививкаосты нимысьтыз чаклам радлыкъя пуктылӥзы. Чаклась ёзэслэн ивортэмезъя, 8-14 коньывуонэ Удмуртиын 9 сюрс 708 адями паласькись лек вирусэн (ОРВИ) черлаз. Со эпидеми гожлэсь 22 процентлы улын.  Тодэ вайытом, озьы ик сӥзьыл - лемтэй энцефалитлы пумит иммунизациез кутсконлы тужгес тупась вакыт.  Тегъёс: Тазалык Роспотребнадзор Удмуртия грипп прививка лыдпусъёс  